wannaphong/clean_thaiwikipedia huggingface dataset:
# มิยาบิ (นักดนตรี)
ทากามาซะ อิชิฮาระ  หรือเป็นที่รู้จักในชื่อ มิยาบิ  เป็นศิลปินร็อกชาวญี่ปุ่น และอดีตมือกีตาร์วงวิชวลเคย์ Dué le quartz ภาคใต้สังกัด PS Company

 ชีวิตวัยเด็ก 
มิยาบิเกิดในย่านโคะโนะฮะนะ เมืองและจังหวัดโอซากะ มารดาเป็นคนญี่ปุ่น ส่วนบิดาเป็นชาวเกาหลีไซนิจิ นามสกุลภาษาเกาหลีของเขาคือ "อี (李)" จากนั้นไม่นานพ่อแม่ของเขาก็หย่ากัน โดยเขากับแม่ไปอาศัยอยู่กับตาของเขาที่เมืองคาวานิชิ และเป็นที่ที่เขาเติบโตขึ้นมา

 เกี่ยวกับดนตรี 
ปี ค.ศ. 1999 เมื่ออายุ18 มิยาบิก็ได้เข้าวงวิชวล เคย์ Dué le quartz และยุบวงในปี ค.ศ. 2002 หลังจากนั้นเขาจึงกลายเป็นศิลปินเดี่ยว และได้เดบิวท์อัลบั้มแรก"【雅楽】-gagaku-" ภายไต้สังกัด PS Company งานเพลงของเขาเปลี่ยนไปจากแนวเดิมเป็นอย่างมาก หลังจากนั้นช่วงท้ายปี ค.ศ. 2004 มิยาบิได้ไปเข้าสังกัด Universal Records Japan และเปลี่ยนชื่อตัวเองเป็ "MYV" แต่สื่อก็ยังคงเรียกเขาว่า "มิยาบิ" เหมือนเดิม

 S.K.I.N. 
''ดูบทความหลักที่ S.K.I.N.
ในเดือนธันวาคมปี ค.ศ.2006 มิยาบิกล่าวว่าเขากำลังจะเข้าวงใหม่ แต่ไม่ได้บอกรายละเอียดอะไรมากนักจากหนังสือ J-Spy ฉบับที่ 8 ปี ค.ศ.2007 จนในที่สุดในงาน J-rock Revolution ที่มีมิยาวิร่วมแสดงนั้น ได้ประกาศออกมาอย่างเป็นทางการว่า เขาคือสมาชิกคนที่สี่ของวง "S.K.I.N." ซึ่งประกอบไปด้วย แก๊กต์ สึกิโซะ และ โยชิกิ โดยทั้ง4จะเริ่มการแสดงครั้งแรกที่งาน Anime Expo convention ใน ลอง บีช,แคลิฟอร์เนีย ใน 29 มิถุนายน 2007 Anime Expo® 2007 Announces

 ผลงาน 
 Albums 
 [2002.10.31] Gagaku(【雅楽】-gagaku-)
 [2003.12.02] Galyuu (雅-galyuu-流)
 [2005.06.01] Miyavizm (雅-miyavizm-主義)
 [2006.08.02] MYV☆POPS
 [2006.09.13] Miyaviuta ~dokusou~ (雅-みやびうた-歌～独奏～)
 [2007.07.18] Mini remix album; title TBA
 [2008.03.19] This Iz the Japanese Kabuki Rock
 [2010.10.13] What's My Name?

 Singles 
 [2002.11.30] Shindemo Boogie-Woogie (死んでもBoogie-Woogie)
 [2002.11.30] POP is Dead
 [2002.12.18] Jingle Bell (ジングルベル)
 [2003.16.04] Jibun Kakumei -2003- (自分革命-2003-)
 [2003.25.06] Tariraritarara (タリラリタララ♪)
 [2003.09.03] Coo quack cluck -Ku.Ku.Ru- (Coo quack cluck-ク･ク･ル-)
 [2004.06.23] Ashita, Genki ni Naare. (あしタ、元気ニなぁレ。)
 [2004.10.20] Rock no Gyakushuu -Super Star no Jouken- (ロックの逆襲 -スーパースターの条件-)
 [2005.05.04] Freedom Fighters -Icecream wo Motta Hadashi no Megami to, Kikanjuu wo Motta Hadaka no Ousama- (Freedom Fighters -アイスクリームを持った裸足の女神と、機関銃を持った裸の王様-)
 [2005.10.12] Kekkonshiki no Uta ~Kisetsu Hazure no Wedding March~ (結婚式の唄～季節はずれのウェディングマーチ～)
 [2006.01.18] Señor, Señora, Señorita (セニョール セニョーラ セニョリータ)
 [2006.04.12] Dear my friend / Itoshii hito (Dear my friend / 愛しい人)
 [2006.07.05] Kimi ni Negai Wo (君に願いを)
 [2007.06.20] Sakihokoru Hana no you ni -Neo Visualizm- / Kabuki BOIZ (咲き誇る華の様に-Neo Visualizm- / 歌舞伎BOIZ)

 DVD 
 Gekokujou (1st Live Concert DVD)
 Oresama (First Movie)
 Hitorigei (PV Collection)
 Indies Last Live In Nihon Budokan (2nd Live Concert DVD)
 Noriko no Ichi (Budokan Documentary DVD)
 Hitorigei (2nd PV Collection)
 Hitorigei (3rd PV Collection)
 25 Shunen Kinen Koen Tokyo Geijutsu Gekijo 5 Days -Dokuso- (3rd Live Concert DVD)

 Photobook 
 [2003.19.09] Miyavi Hajime no Photo Essay Shu WAGAHAI
 [2004.19.10] Gakincho (ガキんちょ)
 [2006.07.09] Je Vous Souhaite Un Bon Anniversaire
 Japanese西洋かぶれ～ぶらり、みちのく一人旅IN U.S.A. 

 Band scores 
 Miyavizm
 [2006. 22. 09] MYV POPS
 [2006. 22. 09] Miyaviuta

 VHS 
 Shibuya Kokaido (concert)
# สัญชาติ
สัญชาติ  หมายถึง ประเทศที่ที่บุคคลคนนั้นเกิด โดยไม่นับเชื้อชาติ  การเปลี่ยนสัญชาตินั้นทำได้ แต่ต้องว่าตามกฎหมายของแต่ละประเทศ สัญชาตินั้นสำคัญมากเพราะจะทำให้คนอื่นรู้ว่าคนอื่นเกิดที่ไหน ดังนั้นในแบบกรอกหลายอย่าง จึงมีช่องสัญชาติให้เติม สำหรับหนังสือเดินทาง จะต้องมีสัญชาติติดตัวอยู่ เพื่อที่จะได้รู้ว่ามาจากประเทศอะไร

 สรุปความทางนิติศาสตร์และนิติเวชวิทยาศาสตร์ 
สัญชาติ คือ ระบบเขตแดนตามหลักฐานอ้างอิงทางประวัติศาสตร์ที่สามารถพิสูจน์,ตรวจสอบ,สืบค้นหลักฐานอ้างอิงด้วยหลักนิติเวชวิทยาศาสตร์ฟิสิกส์ ที่สามารถบ่งบอกถึงพื้นที่เขตแดนที่เป็นรูปธรรมของคนในชาติ และ/หรือ ครอบคลุมถึงเรื่องสิทธิและเสรีภาพภายในอาณาบริเวณพื้นที่เขตแดนของคนในชาติเช่นกัน.
# สมเด็จพระสันตะปาปาเกรกอรีที่ 7
thumb
สมเด็จพระสันตะปาปาเกรกอรีที่ 7  ทรงดำรงตำแหน่งพระสันตะปาปาตั้งแต่ ค.ศ. 1073 ถึง ค.ศ. 1085
เกิดในเมืองทัสคานี่ ได้รับเลือกเป็นพระสันตะปาปา วันที่ 22 เมษายน ค.ศ.1073  มรณะวันที่ 25 พฤษภาคม ค.ศ.1085 
พระองค์ทรงเรียกประชุมสังคายนาออกโองการว่า “พระสันตะปาปาเท่านั้น
ที่เป็นสากล ไม่มีผู้ใดอาจตัดสินพระองค์ได้”
ข้อมูลเพิ่มเติม
พระสันตปาปาลำดับที่ 157 ข้อมูลของหอจดหมายเหตุอัครสังฆมณฑลกรุงเทพฯ  
ความขัดแย้งระหว่างศาสนจักรและอาณาจักร (พระเจ้าเฮนรี่ที่ 4 และ สมเด็จพระสันตะปาปาเกรกอรีที่ 7)  
นักบุญเกรกอรี่ ที่ 7
# สมเด็จพระสันตะปาปาเออร์บันที่ 2
thumb
สมเด็จพระสันตะปาปาเออร์บันที่ 2  เรียกอีกอย่างว่า โอโดแห่งชาติญง หรือ โอโด เดอ ลาเชอรี ทรงดำรงตำแหน่งพระสันตะปาปา ผู้นำนิกายโรมันคาทอลิกและปกครองรัฐสันตะปาปา ตั้งแต่วันที่ 12 มีนาคม ค.ศ. 1088 จนกระทั่งพระองค์สิ้นพระชนม์ในวันที่ 29 กรกฏาคม ค.ศ. 1099 พระองค์เป็นที่รู้จักจากการเปิดประชุมสภาแกลร์มง ซึ่งได้จุดชนวนก่อให้เกิดการกรีธาทัพทางทหารของชาวคริสเตียนที่เรียกว่า สงครามครูเสดRichard Urban Butler (1912), "Pope Bl. Urban II", in Catholic Encyclopedia, 15, New York, Robert Appleton Company.Theodore Freylinghuysen Collier (1911), Urban (popes)", in Chisholm, Hugh (ed.), Encyclopædia Britannica, 27, (11th ed.), Cambridge University Press, pp. 789–792.

สมเด็จพระสันตะปาปาเออร์บันที่ 2 ทรงเป็นชาวพื้นเมืองฝรั่งเศสและสืบเชื้อสายมาจากตระกูลขุนนางจากคอมมูนชาติญง-ซูร์-มาร์นของฝรั่งเศสKey Figures in Medieval Europe: An Encyclopedia, p. 641Kleinhenz, Ch. Medieval Italy: An Encyclopedia ก่อนที่จะขึ้นดำรงตำแหน่งพระสันตปาปา เออร์บันได้ดำรงตำแหน่งแกรนด์ไพเออร์แห่งกลูว์นีและบิชอปแห่งออสเตีย ในฐานะพระสันตปาปา พระองค์ทรงรับมือกับการท้าทายอำนาจของเคลเมนต์ที่ 3 ผู้อ้างตนเป็นพระสันตะปาปา การต่อสู้รบภายในอาณาจักรคริสเตียนต่าง ๆ และการรุกรานคาบสมุทรอนาโตเลียของชาวตุรกี ใน ค.ศ. 1095 พระองค์ทรงเริ่มเทศนาในช่วงเริ่มต้นของสงครามครูเสดครั้งหนึ่ง (ค.ศ. 1096-1099).. พระองค์ทรงสัญญาว่าจะทรงประกาศอภัยโทษและอภัยบาปในอดีตทั้งหมดแก่ผู้ที่ต่อสู้รบเพื่อยึดดินแดนศักดิ์สิทธิ์กลับคืนจากมุสลิมและปลดปล่อยคริสตจักรตะวันออก การอภัยบาปนี้ยังใช้ได้กับผู้ที่ต่อสู้รบกับชาวมุสลิมในเสปนอีกด้วย แม้ว่าสงครามครูเสดครั้งหนึ่งจะส่งผลทำให้เยรูซาเล็มถูกยึกครองและขับไล่ราชวงศ์ฟาฏิมียะฮ์ออกไปได้ แต่สมเด็จพระสันตะปาปาเออร์บันที่ 2 ทรงสิ้นพระชนม์เสียก่อนที่จะได้รับข่าวสารนี้

สมเด็จพระสันตะปาปาเออร์บันที่ 2 ยังได้ก่อตั้งสภาปกครองโรมันขึ้นในลักษณะของศาลปกครองสงฆ์เพื่อช่วยบริหารคริสตจักรจนถึงทุกวันนี้ พระองค์ได้รับการประกาศให้เป็นนักบุญราศีโดยสมเด็จพระสันตะปาปาเลโอที่ 13 เมื่อวันที่ 14 กรกฎาคม ค.ศ. 1881
# เรือลาดตระเวนเบาลาม็อต-ปีเก
เรือลาดตระเวนเบาลาม็อต-ปีเก  เป็นเรือลาดตระเวนเบาชั้นดูว์กวาย-ทรูแอ็ง (Duguay-Trouin class) ของกองทัพเรือฝรั่งเศส ที่ได้ตั้งชื่อเพื่อเป็นเกียรติแก่พลเรือเอกเคานต์ตูแซ็ง-กีโยม ปีเก เดอ ลา ม็อต (Toussaint-Guillaume Picquet de la Motte) นายทหารเรือฝรั่งเศสในคริสต์ศตวรรษที่ 18 และได้ทำพิธีปล่อยเรือลงน้ำในปี พ.ศ. 2467

เรือลาม็อต-ปีเกได้จัดเป็นเรือธงในสังกัดหมวดเรือเบาที่ 3 (3rd Light Division) ประจำการอยู่ที่ฐานทัพเรือเมืองแบรสต์ ประเทศฝรั่งเศส จนถึง พ.ศ. 2476 ต่อมาจึงได้ถูกส่งมาประจำการที่อินโดจีนฝรั่งเศสในปี พ.ศ. 2478 เมื่อเกิดสงครามโลกครั้งที่ 2 ในซีกยุโรปขึ้นใน พ.ศ. 2482 เรือลำนี้ก็ได้ใช้ออกลาดตระเวนตามชายฝั่งอินโดจีนฝรั่งเศส และหมู่เกาะอินเดียตะวันออกของดัตช์ (Dutch East Indies)

ภายหลังฝรั่งเศสยอมแพ้แก่เยอรมนีแล้ว ความขัดแย้งตามแนวชายแดนสยาม-ฝรั่งเศสได้ทวีความรุนแรงจนปะทุเป็นกรณีพิพาทไทย-อินโดจีนฝรั่งเศสขึ้นในเดือนธันวาคม พ.ศ. 2483  เมื่อถึงเดือนมกราคม พ.ศ. 2484 เรือลาม็อต-ปีเกจึงได้ถูกจัดให้เป็นเรือธงของกองเรือเฉพาะกิจที่ 7 ซึ่งได้ก่อตั้งขึ้นในวันที่ 8 ธันวาคม พ.ศ. 2483 ที่อ่าวคามแรงห์ ใกล้เมืองไซ่ง่อน ภายใต้การบังคับบัญชาของนาวาเอกเรอฌี เบร็องเฌ กองเรือดังกล่าวนี้ยังประกอบด้วยเรือสลุปอีก 4 ลำ คือ เรืออามีราลชาร์เน เรือดูว์มงดูร์วีล เรือมาร์น และเรือตาอูร์ และได้ทำการรบในยุทธนาวีเกาะช้าง จนทำลายกองเรือของไทยได้ 3 ลำ แต่เรือลาม็อต-ปีเกก็ได้รับความเสียหายอย่างหนักเช่นกัน เรือลาม็อต-ปีเกเดินทางไปซ่อมบำรุงที่ไซ่ง่อน 

8 เดือนให้หลังยุทธนาวีที่เกาะช้าง กองทัพจักรวรรดิญี่ปุ่นเข้ายึดอินโดจีนจากฝรั่งเศส ญี่ปุ่นนำเรือลาม็อต-ปีเกเดินทางไปยังโอซะกะเพื่อซ่อมบำรุงเรือ เรือลาม็อต-ปีเกก็ถูกจำกัดบทบาทลงและถูกปลดอาวุธเป็นเรือฝึกของกองทัพเรือจักรวรรดิญี่ปุ่น (อยู่กับที่) เมื่อเดือนธันวาคม พ.ศ. 2484 ต่อมาจึงถูกจมในไซง่อนโดยกองกำลังเฉพาะกิจที่58 ในการโจมตีทะเลจีนใต้ ของสหรัฐอเมริกา ในวันที่ 12 มกราคม ค.ศ.1945
# นครใหญ่ที่รัฐกำหนด
นครใหญ่ที่รัฐกำหนด  บ้างเรียก นครใหญ่ที่กำหนด  หมายถึงนครในประเทศญี่ปุ่นซึ่งมีประชากรเกินกว่าห้าแสนคน และได้การยกฐานะเป็นนครใหญ่ตามมติคณะรัฐมนตรี ซึ่งเป็นอำนาจตามมาตรา 252 แห่งพระราชบัญญัติการปกครองส่วนท้องถิ่น

นครเหล่านี้มีส่วนสำคัญในด้านเศรษฐกิจ อุตสาหกรรม และพิจารณาได้ว่าเป็นนครที่มีขนาดใหญ่ของประเทศ

 รายชื่อนครใหญ่ที่รัฐกำหนด 
thumb|right|300px|แผนที่นครใหญ่ที่รัฐกำหนด (ภาษาอังกฤษ)
นครใหญ่ที่รัฐกำหนดมีการจัดตั้งมาตั้งแต่ ค.ศ. 1956Jacobs, A.J.  "Japan's Evolving Nested Municipal Hierarchy: The Race for Local Power in the 2000s," Urban Studies Research, Vol. 2011 (2011); doi:10.1155/2011/692764. Retrieved 23 March 2012. ปัจจุบัน มีนครที่แต่งตั้งขึ้นแล้ว 20 แห่ง เรียงตามปีที่ได้รับประกาศดังนี้

 ชื่อ ภาษาญี่ปุ่น ธง ประชากร(คน) วันที่จัดตั้งเป็นนครใหญ่ที่รัฐกำหนด (ค.ศ.-เดือน-วัน) ภูมิภาค จังหวัด จำนวนเขต โคเบะ border|50x50px 1,526,639 1956-09-01 คันไซ เฮียวโงะ 9 เกียวโต border|50x50px 1,468,980 1956-09-01 คันไซ เกียวโต 11 นาโงยะ border|50x50px 2,283,289 1956-09-01 ชูบุ ไอจิ 16 โอซากะ border|50x50px 2,727,255 1956-09-01 คันไซ โอซากะ 24 โยโกฮามะ border|50x50px 3,732,616 1956-09-01 คันโต คานางาวะ 18 คิตะกีวชู border|50x50px 945,595 1963-04-01 คีวชู ฟูกูโอกะ 7 ฟูกูโอกะ border|50x50px 1,579,450 1972-04-01 คีวชู ฟูกูโอกะ 7 คาวาซากิ border|50x50px 1,503,690 1972-04-01 คันโต คานางาวะ 7 ซัปโปโระ border|50x50px 1,955,115 1972-04-01 ฮกไกโด ฮกไกโด 10 ฮิโรชิมะ border|50x50px 1,194,524 1980-04-01 ชูโงกุ ฮิโรชิมะ 8 เซ็นได border|50x50px 1,088,669 1989-04-01 โทโฮกุ มิยางิ 5 ชิบะ border|50x50px 972,861 1992-04-01 คันโต ชิบะ 6 ไซตามะ border|50x50px 1,226,656 2003-04-01 คันโต ไซตามะ 10 ชิซูโอกะ border|50x50px 697,578 2005-04-01 ชูบุ ชิซูโอกะ 3 ซาไก border|50x50px 833,544 2006-04-01 คันไซ โอซากะ 7 นีงาตะ border|50x50px 807,450 2007-04-01 ชูบุ นีงาตะ 8 ฮามามัตสึ border|50x50px 795,350 2007-04-01 ชูบุ ชิซูโอกะ 7 โอกายามะ border|50x50px 720,841 2009-04-01 ชูโงกุ โอกายามะ 4 ซางามิฮาระ border|50x50px 720,986 2010-04-01 คันโต คานางาวะ 3 คูมาโมโตะ border|50x50px 737,812 2012-04-01 คีวชู คูมาโมโตะ 5
# โลกวันนี้
โลกวันนี้รายวัน เป็นหนังสือพิมพ์รายวันในเครือวัฏฏะ คลาสสิฟายด์ส วางจำหน่ายทุกวันจันทร์-วันศุกร์ นำเสนอข่าวทั่วไป โดยเฉพาะข่าวการเมืองในมุมมองที่สวนทางกับสื่อมวลชนกระแสหลัก และข่าวธุรกิจ ราคาฉบับละ 12.00 บาท ทั้งนี้ เมื่อวันที่ 30 มิถุนายน พ.ศ. 2551 หนังสือพิมพ์โลกวันนี้รายวัน ได้ปรับลดขนาดหน้ากว้างของหนังสือพิมพ์ จากบรอดชีต ขนาด 28x21.5 นิ้ว ต่อสองหน้า เป็น 24x22.75 นิ้ว ต่อสองหน้า ปัจจุบันโลกวันนี้รายวัน ได้ยุติการผลิตและจำหน่ายหนังสือพิมพ์รูปแบบกระดาษ โดยฉบับสุดท้ายคือฉบับวันที่ 1 พฤศจิกายน พ.ศ. 2557 ซึ่งเป็นวันครบรอบการก่อตั้ง 15 ปีพอดี  แต่ยังคงมีการเผยแพร่ข่าวในรูปแบบหนังสือพิมพ์ออนไลน์ผ่านทางเว็บไซต์หลัก เฟซบุ๊ก และ ทวิตเตอร์ ตั้งแต่ปี พ.ศ. 2558 เป็นต้นไป

 ประวัติ 
หนังสือพิมพ์โลกวันนี้รายวัน เริ่มออกวางจำหน่ายเมื่อวันจันทร์ที่ 1 พฤศจิกายน พ.ศ. 2542 โดยมีพัฒนาการมาจากหนังสือพิมพ์วัฏจักรรายวัน ที่เริ่มต้นออกวางจำหน่ายเมื่อราวปี พ.ศ. 2523 และมีคำขวัญในยุคเริ่มต้นว่า เปิดโลกความคิด ให้ชีวิตทันโลก ต่อมา (ตั้งแต่วันที่ 1 พฤศจิกายน พ.ศ. 2549) ได้เปลี่ยนคำขวัญเป็น ไม่หลงกระแส เสนอแต่ความจริง ปัจจุบัน (ตั้งแต่วันที่ 1 กรกฎาคม พ.ศ. 2551) ได้เปลี่ยนคำขวัญอีกครั้งเป็น เปิดโลกความคิด ใช้ชีวิตทันโลก 

อนึ่ง หนังสือพิมพ์โลกวันนี้รายวัน มีนโยบายที่ชัดเจน ในอันที่จะปฏิบัติหน้าที่สื่อมวลชนอย่างเต็มความสามารถ ด้วยการนำเสนอข้อมูลข่าวสารที่เป็นจริง ด้วยจรรยาบรรณอย่างมีความรับผิดชอบ เพื่อสร้างสมดุลให้กับสังคมข่าวสารที่ไม่สมบูรณ์ เนื่องจากสื่อมวลชนกระแสหลัก โดยเฉพาะสถานีโทรทัศน์ และสถานีวิทยุ ล้วนแล้วแต่นำเสนอข่าวสารเพียงด้านเดียว ซึ่งมิใช่ภาวะปกติของการเป็นสื่อมวลชน ที่ต้องทำงานอย่างเป็นกลาง ในเว็บไซต์หนังสือพิมพ์โลกวันนี้รายวัน

 คอลัมน์ประจำฉบับ 
หนังสือพิมพ์โลกวันนี้รายวัน มีลักษณะเฉพาะตัว ในการเปิดพื้นที่ให้บุคคลต่าง ๆ ผู้มีสถานะนำทางสังคม ได้มีโอกาสแสดงทรรศนะทางการเมือง ที่แตกต่างจากหนังสือพิมพ์กระแสหลัก อันเป็นนโยบายที่สำคัญของหนังสือพิมพ์ โดยมีคอลัมน์ประจำที่โดดเด่น ดังต่อไปนี้

 สำนัก(ข่าว)พระพยอม - โดย พระราชธรรมนิเทศ (พระพยอม กลฺยาโณ) เจ้าอาวาสวัดสวนแก้ว และประธานมูลนิธิสวนแก้ว
 คิดเหนือข่าว - โดย เรืองยศ จันทรคีรี
 ยิ่งเกายิ่งคัน - โดย ด๊อกเตอร์ทอง
 ...เป็นประชารัฐ - โดย อัคนี คคนัมพร
 ฉุก(ละหุก)คิด - โดย นายหัวดี
 สิทธิมนุษยชนไร้พรมแดน - โดย จรัล ดิษฐาอภิชัย อดีตกรรมการสิทธิมนุษยชนแห่งชาติ
 การ์ตูน มือตบตีนถีบ - โดย โซบุซัง เค็มซะ
 การ์ตูน กระตุกหนวดถอนขน - โดย กระป๋อง

 โลกวันนี้ วันสุข 

ก่อนหน้านี้ หนังสือพิมพ์โลกวันนี้รายวัน ออกเป็นฉบับปกติ ในวันจันทร์-วันพฤหัสบดี และออกเป็นฉบับพิเศษในวันศุกร์ โดยมีรูปแบบผสมผสานระหว่างหนังสือพิมพ์ กับนิตยสารข่าวรายสัปดาห์ ใช้ชื่อว่า โลกวันนี้ วันสุข ปัจจุบัน (ตั้งแต่วันศุกร์ที่ 1 พฤษภาคม พ.ศ. 2552) กองบรรณาธิการได้นำเนื้อหาในส่วนนิตยสารรายสัปดาห์ รวมกับเนื้อหาส่วนหนึ่งในหนังสือพิมพ์รายวัน ออกเป็นนิตยสารข่าวรายสัปดาห์ฉบับใหม่ ในชื่อ โลกวันนี้ วันสุข เช่นเดิม
# นุง
ชาวนุง หรือ ชาวไทนุง เป็นกลุ่มชนซึ่งมีความคล้ายคลึงกันในหลายด้าน ทั้งด้านภาษา วัฒนธรรม และเครื่องแต่งกายแบบเดียวกัน และชนกลุ่มนี้มักอยู่ด้วยกันในหมู่บ้านกัน ที่พวกเขาซึ่งมักถูกเรียกว่าชาวไทนุง ชนกลุ่มนี้อาศัยอยู่ทางจังหวัดกาวบั่งและจังหวัดหลั่งเซิน และอาจถือได้ว่าชาวไทนุงเป็นพวกเดียวกับกลุ่มชาติพันธุ์ที่พูดภาษาตระกูลขร้า-ไทในท้องถิ่นต่าง ๆ ของประเทศเวียดนาม
# พิมพ์ใจ ใจเย็น
ศาสตราจารย์ พิมพ์ใจ ใจเย็น (เกิด 25 ธันวาคม พ.ศ. 2513) เป็นนักวิทยาศาสตร์ที่ได้รับรางวัลนักวิทยาศาสตร์รุ่นใหม่ สาขาชีวเคมี ประจำปี พ.ศ. 2548 และรางวัล L'OREAL-UNESCO Fellowhship for Women in Science ประจำปี พ.ศ. 2546 จากผลงานการวิจัยศึกษากลไกการทำงานของเอ็นไซม์ เพื่อกำจัดสารพิษตกค้างในสิ่งแวดล้อม 

 ประวัติ 
ศาสตราจารย์ พิมพ์ใจ ใจเย็น หรือที่รู้จักในนาม ศาสตราจารย์ ดร.พิมพ์ใจ ใจเย็น เกิดเมื่อ 25 ธันวาคม พ.ศ. 2513 ที่จังหวัดภูเก็ต  เป็นบุตรสาวคนโตของนายอดุลย์ และนางซุ่ยลู้ ใจเย็น มีน้องสาว 1 คน คือ พญ.นัยเนตร ใจเย็น ศาสตราจารย์ ดร. พิมพ์ใจ ใจเย็น สำเร็จการศึกษาระดับมัธยมต้นและมัธยมปลาย จากโรงเรียนสตรีภูเก็ต และโรงเรียนหาดใหญ่วิทยาลัย โดยได้รับทุนโครงการพัฒนาและส่งเสริมผู้มีความสามารถพิเศษทางวิทยาศาสตร์และเทคโนโลยี (พสวท.) ตั้งแต่ระดับมัธยมศึกษาตอนปลายจนถึงปริญญาเอก จบปริญญาตรี (เกียรตินิยมอันดับหนึ่ง) สาขาเคมี จากมหาวิทยาลัยสงขลานครินทร์ เมื่อปี พ.ศ. 2535 และปริญญาเอก สาขาชีวเคมี จากมหาวิทยาลัยมิชิแกน แอนน์อาร์เบอร์  (University of Michigan, Ann Arbor) ตลอดเวลาที่เรียน ได้รับรางวัลผลการเรียนดีเด่นต่าง ๆ อยู่เสมอ อาทิ รางวัลพระราชทานนักเรียนเรียนดีในระดับมัธยมศึกษาตอนต้น รางวัลจากมูลนิธิ ดร. แถบ นีละนิธิ ในระดับปริญญาตรี รางวัล Chrisman Award สำหรับนักศึกษาปริญญาเอกที่มีผลการเรียนผลงานวิจัยดี และรางวัล Murphy Award สำหรับผู้สำเร็จการศึกษาที่มีผลงานตีพิมพ์ดีเยี่ยม จากมหาวิทยาลัยมิชิแกน

 การทำงาน 
ปัจจุบันเป็นศาสตราจารย์ประจำภาควิชาชีวเคมีศาสตราจารย์ประจำภาควิชาชีวเคมี คณะวิทยาศาสตร์ มหาวิทยาลัยมหิดล  นักวิจัยประจำหน่วยวิจัยเพื่อความเป็นเลิศโครงสร้างและการทำงานของโปรตีน คณะวิทยาศาสตร์ มหาวิทยาลัยมหิดล และกรรมการบริหารชมรมวิจัยโปรตีนแห่งประเทศไทย

 งานวิจัย 
ศ.ดร. พิมพ์ใจ สนใจศึกษาความรู้พื้นฐานในด้านกลไกการเกิดปฏิกิริยาของเอนไซม์ โดยเฉพาะเอนไซม์ในกลุ่มที่มีสารประกอบประเภทวิตามินบีสอง (Flavin) เป็นตัวช่วยในการเร่งปฏิกิริยา นอกจากใช้วิธีการทดลองทางด้านชีวเคมีทั่วไปในการศึกษาแล้ว มีการใช้ข้อมูลทางจลนศาสตร์และอุณหพลศาสตร์ ซึ่งได้มาจากการทำการทดลองกับเครื่องมือ stopped-flow spectrometer ควบคู่ไปกับการวัดสมบัติทางด้านสเปคโตรสโกปีชนิดต่าง ๆ เพื่อเป็นตัวบ่งชี้ถึงกลไกการเกิดปฏิกิริยาด้วย รวมทั้งการศึกษาโครงสร้างทางสามมิติของเอนไซม์ต่าง ๆ

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕ , เล่ม ๑๒๙ ตอนที่ ๓๕ ข หน้า ๖๗, ๓ ธันวาคม ๒๕๕๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ , เล่ม ๑๒๖ ตอนที่ ๑๖ ข หน้า ๑๔๒, ๔ ธันวาคม ๒๕๕๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๖ , เล่ม ๑๓๐ ตอนที่ ๒๓ ข หน้า ๑๐๕, ๒๔ ตุลาคม ๒๕๕๖
# ไชน์นิงเทียร์ส ครอส วินด์
ไชน์นิงเทียร์ส ครอส วินด์ หรือ ไชน์นิงเทียร์ × วินด์  เป็นแอนิเมชันที่สร้างมาจากเกมเพลย์สเตชัน 2 จำนวน 2 เกม คือ ไชน์นิงเทียร์ส (Shining Tears) และไชน์นิงวินด์ (Shining Wind) ของค่ายเซก้า โดยการกำกับของวาตานาเบะ ฮิโรชิ และได้มีการฉายครั้งแรกที่ญี่ปุ่นในวันที่ 6 เมษายน พ.ศ. 2550

 ตัวละคร 
 โลกแห่งความจริง หรือเอลเด้ (Elde) 

 อากิซึกิ โซมะ (秋月 蒼真, Akizuki Souma)
 ผู้รับหน้าที่พากย์ - โฮชิ โซอิจิโร่
 คุเรฮะ โทกะ (呉羽 冬華, Kureha Touka)
 ผู้รับหน้าที่พากย์ - โฮริเอะ ยูอิ
 คิริยะ ไคโตะ (霧谷 魁斗, Kiriya Kaito)
 ผู้รับหน้าที่พากย์ - อิชิดะ อากิระ
 คานง ชีนะ (椎名 夏音, Seena Kanon)
 ผู้รับหน้าที่พากย์ - มิซึกิ นานะ

 แหล่งข้อมูลอื่น 
 เว็บไซต์ของไชน์นิงซีรีส์ 
 เว็บไซต์อย่างเป็นทางการของภาคอนิเมะ
# หนังกำพร้า
หนังกำพร้า  เป็นบริเวณชั้นนอกสุดของผิวหนัง ทำหน้าที่ป้องกันไม่ให้น้ำซึมเข้าหรือออกจากร่างกาย และห่อหุ้มร่างกาย ประกอบด้วยเซลล์เนื้อเยื่อบุผิวประเภทสแตรทิฟายด์ สแควมัส (stratified squamous epithelium) รองรับด้วยเบซัล ลามินา (basal lamina)

 องค์ประกอบ 
หนังกำพร้าไม่มีหลอดเลือด แต่ได้รับสารอาหารและถ่ายเทของเสียโดยการแพร่ผ่านหนังแท้ เซลล์องค์ประกอบส่วนใหญ่ของหนังกำพร้าคือ คีราติโนไซต์ (keratinocytes) , เมลาโนไซต์ (melanocytes) , เซลล์แลงเกอร์ฮานส์ (Langerhans cells) และเซลล์เมอร์เคลส์ (Merkels cells)

 ชั้น 
หนังกำพร้าแบ่งออกเป็นหลายๆ ชั้น โดยเซลล์ถูกแบ่งตัวแบบไมโทซิสจากเซลล์ชั้นในสุด เซลล์ที่สร้างใหม่จะเคลื่อนที่ขึ้นมาเป็นชั้นภายนอก และมีการเปลี่ยนรูปร่างและองค์ประกอบ โดยจะมีการสะสมคีราตินมากขึ้น เมื่อชั้นเซลล์ขึ้นมาจนถึงชั้นบนสุด เรียกว่าชั้น สตราตัม คอร์เนียม (stratum corneum) ชั้นของเซลล์จะหลุดลอกออกเป็นขี้ไคลหรือเรียกว่า desquamate กระบวนการนี้เรียกว่า คีราติไนเซชัน (keratinization)  ซึ่งจะเกิดขึ้นภายในระยะเวลา 1 สัปดาห์ ชั้นนอกสุดของหนังกำพร้าประกอบด้วยชั้นเซลล์ที่ตายแล้วถึง 25 - 30 ชั้น

 ชั้นย่อย 
หนังกำพร้าสามารถแบ่งออกได้เป็นชั้นย่อย 5 ชั้น หรือเรียกว่า สตราตา เรียงจากชั้นนอกสุดไปยังชั่นในสุด
 สตราตัม คอร์เนียม (stratum corneum)
 สตราตัม ลูซิดัม (stratum lucidum)
 สตราตัม แกรนูโลซัม (stratum granulosum)
 สตราตัม สไปโนซัม (stratum spinosum)
 สตราตัม เจอร์มินาติวัม (stratum germinativum; หรือเรียกว่า สตราตัม เบซาเล (stratum basale))

 ภาพอื่นๆ
# โรงเรียนปากเกร็ด
โรงเรียนปากเกร็ด เป็นโรงเรียนมัธยมศึกษาขนาดใหญ่พิเศษ ประเภทสหศึกษา สำนักงานเขตพื้นที่การศึกษามัธยมศึกษานนทบุรี สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ในหมู่ที่ 3 ตำบลปากเกร็ด อำเภอปากเกร็ด จังหวัดนนทบุรี 

ปัจจุบันโรงเรียนปากเกร็ดมีเนื้อที่ 20 ไร่ 1 งาน 96 ตารางวา ประกอบด้วยอาคารเรียน 4 หลัง ศูนย์ฝึกงาน 1 หลัง ศูนย์กีฬา 1 หลัง มีอาคารเฉลิมพระเกียรติ 7 ชั้น อาคารกีฬาอเนกประสงค์ 1 อาคารศิลปะ 1 อาคารเรียนกึ่งถาวร 1 และสระว่ายน้ำ

 หลักสูตรและแผนการเรียน 
 หลักสูตรการศึกษา
 หลักสูตรโรงเรียนมาตรฐานสากล (World-Class Standard School)
 หลักสูตรแกนกลางการศึกษาขั้นพื้นฐาน
 แผนการเรียนมัธยมศึกษาตอนต้น
 แผนการเรียนเน้นวิทยาศาสตร์–คณิตศาสตร์ 
 แผนการเรียนเน้นศิลปะ–ทั่วไป
 แผนการเรียนพิเศษ
 แผนการเรียนมัธยมศึกษาตอนปลาย
 แผนการเรียนวิทยาศาสตร์–คณิตศาสตร์ 
 แผนการเรียนคณิตศาสตร์–ภาษาอังกฤษ (ศิลป์–คำนวณ)
 แผนการเรียนศิลป์–ภาษาจีน (ศิลปะ–จีน)
 แผนการเรียนศิลป์–ภาษาเกาหลี (ศิลปะ–เกาหลี)
 แผนการเรียนศิลป์–ภาษาญี่ปุ่น (ศิลปะ–ญี่ปุ่น)
 แผนการเรียนศิลป์–ทั่วไป (ธุรกิจ–คอมพิวเตอร์)
 แผนการเรียนศิลป์–ทั่วไป (ภาษาไทย–สังคมศึกษาฯ)
 แผนการเรียนศิลป์–ทั่วไป (คหกรรม)
 แผนการเรียนศิลป์–ทั่วไป (พลศึกษา)
 แผนการเรียนพิเศษ (คณิตศาสตร์–วิทยาศาสตร์–ภาษาอังกฤษ)

 กิจกรรม  
 กิจกรรมกีฬาสี 
โดยทางโรงเรียนได้จัดงานกีฬาสีเป็นประจำทุกปี โดยจัดนักเรียนอยู่ในคณะสี 5 สี ได้แก่ สีม่วง (อินทนิล), สีเขียว (หยกมณี), สีชมพู (ชมพูพันธุ์ทิพย์), สีเหลือง (สุพรรณิการ์) และสีฟ้า (เพชรไพลิน)

 งานคืนสู่เหย้า 
เป็นงานที่จัดขึ้นทุก 2 ปี โดยปีที่จัดขึ้นจะเป็นปีครบรอบอายุที่เป็นเลขคู่ โดยจัดวันที่ 9 ธันวาคม ซึ่งเป็นวันก่อตั้งสถาบัน

 สัปดาห์วิชาการ 
สัปดาห์วิชาการจัดขึ้นในช่วงประมาณเดือนมกราคมของทุกปี เพื่อให้นักเรียนจัดแสดงผลงานและนอกจากนี้ยังมีกิจกรรมต่าง ๆ ให้นักเรียนเข้าร่วม เช่น การบรรยายโดยวิทยากรรับเชิญ การตอบปัญหา เป็นต้น

= ศิษย์เก่าที่มีชื่อเสียง 
คุณ ธามัน เต้พันธ์  นักแสดง นักร้อง วงดาก้อนไฟว์ 
เบญจณัฏฐ์ อักษรนันทน์ นักแสดงและพิธีกร
ประวัติ วะโฮรัมย์ นักกีฬาทีมชาติไทย

 แหล่งข้อมูลอื่น 
 เว็บไซต์โรงเรียนปากเกร็ด
# ไฮด์
ไฮด์   อ่านว่า "ไฮโดะ" ใน ภาษาญี่ปุ่น และ "ไฮด์" ใน ภาษาอังกฤษ) เป็นนักร้องนำวง L'Arc~en~Ciel วง เจ-ร็อก ชื่อดัง ประวัติของเขาไม่แน่ชัดนัก ทั้งวันเกิดและชื่อจริงของเขาเป็นความลับทั้งหมด นอกจากนี้เขายังเป็นรู้จักในฐานะศิลปินเดี่ยวภายใต้สังกัด Haunted Records ในเครือ Sony Music อีกด้วย ในปี ค.ศ. 2000 ไฮด์ ได้แต่งงานกับนางแบบ โออิชิ เมกุมิ และมีลูกชายหนึ่งคน

ชื่อของไฮด์ในภาษาอังกฤษจะสะกดตัวพิมพ์เล็กหมด hyde

 ประวัติ 
บ้านเกิดของไฮด์ อยู่ที่วากายาม่า ในแถบคันไซของญี่ปุ่น ตั้งแต่เด็กไฮด์มักจะถูกแม่ของเขาจับให้แต่งตัวเป็นผู้หญิงเสมอ และเมื่อเขาอายุได้แปดขวบ เขาก็เริ่มหันมาฟังเพลง โดยแนวเพลงที่เขาชอบคือ เฮฟวี่ เมทัล หลังจากนั้นเขาก็เข้าสู่วงการครั้งแรกโดยตั้งวงดนตรีที่ชื่อ Jerusalem's Rod ขึ้นมา โดยเขาเป็นมือกีตาร์ และออกแสดงสดตามที่ต่าง ๆ จนกระทั่งเขาได้พบกับ เท็ตสึ ซึ่งในขณะนั้นเป็นมือเบสของวงอื่น ครั้งแรกที่พบกันเท็ตสึเข้าใจว่าไฮด์เป็นผู้หญิง แต่เมื่อได้ฟังเสียงจึงรู้ว่าไม่ใช่ และรู้สึกประทับใจในความสามารถในการร้องเพลงของไฮด์ จึงเริ่มเข้ามาทำความรู้จักและทาบทามให้มาเป็นนักร้อง เท็ตสึต้องใช้เวลาอยู่พักใหญ่กว่าไฮด์จะยอมอำลาวงเก่า และออกมาเป็นสมาชิกของ "L'Arc~en~Ciel"

และในปี ค.ศ. 2000 ทางวงได้พักงานชั่วคราว ซึ่งตอนนี้เองที่ไฮด์เริ่มงานโซโล่ของตัวเอง โดยออกอัลบั้มและซิงเกิลออกมามากมาย รวมทั้งเล่นหนังเรื่อง Moon Child กับนักร้องชื่อดังอย่าง แก๊กต์ อีกด้วยwww.imdb.comข้อมูลหนังเรื่อง Moon Child

จนกระทั่งปี ค.ศ. 2003 ทางวงก็กลับมารวมตัวอีกครั้ง และพักอีกครั้งในปี ค.ศ. 2006 ไฮด์ได้แต่งเพลง "Glamorous Sky" ซึ่งใช้ประกอบหนังที่สร้างจากการตูนญี่ปุ่นเรื่อง นานะ และเพลงนี้ยังได้ มิกะ นากาชิม่า ผู้สวมบทนานะ มาร้องให้อีกด้วย นอกจากนี้ทั้งสองยังได้แสดงสดในรายการ มิวสิกสเตชัน ด้วยกัน โดยไฮด์เล่นกีตาร์Mika Nakashima, Hyde - GLAMOROUS SKY จากรายการ Music Station วันที่ 26 สิงหาคม ปี2005

เดือน กุมภาพันธ์ ปี 2006 ไฮด์ได้ออกซิงเกิล Season's Call ซึ่งใช้ประกอบการ์ตูน อะนิเมะ เรื่อง Blood+

ไฮด์กลับเข้ามาในวงอีกครั้งเพื่องฉลองครบ 15 ปี L'Arc~en~Ciel และออกซิงเกิล SEVENTH HEAVEN, MY HEART DRAWS A DREAM, DAYBEARK'S BELL และ HERRY XMASออกมา ซึ่งhyde เป็นคนแต่งเนื้อเพลง

ปัจจุบันได้ออกอัลบั้มล่าสุด อัลบั้ม KISS กับวง L'Arc~en~Ciel

 ผลงานเพลง 
 ดีวีดี 
 Roentgen Stories (2004)
 FAITH Live (2006)

 อัลบั้ม 
 Roentgen (2002)
 Roentgen Overseas Version (2002)
 666 (2003)
 roentgen.ENGLISH (2004)
 FAITH  (2006)
  FAITH, U.S. Version (2006)

 ซิงเกิล 
 Evergreen (2001) #1 Japan
 Angel's Tale (2001)
 Shallow Sleep (2002)
 Hello (2003) #1 Japan
 Horizon (2003)
 Countdown (2005) #1 Japan
 Season's Call (2006) #1 Japanwww.sonymusic.co.jpข้อมูลผลงานทั้งหมดของไฮด์
# รักนะ 24 ชั่วโมง
'รักนะ 24 ชั่วโมง' เป็นภาพยนตร์ไทยที่ออกฉายในปี พ.ศ. 2550 ผลิตโดย อาร์เอสฟิล์ม มีเนื้อเรื่องเกี่ยวกับพนักงานร้านสะดวกซื้อ เซเว่น อีเลฟเว่น

เนื้อเรื่องย่อ

ที่ร้านสะดวกซื้อแห่งนี้ ... ความแตกต่างของ “เบิ้ลเอ”กับ “เบิ้ลบี”(รัฐภูมิ โตคงทรัพย์) ถึงจะสร้างความงุนงง สับสนให้กับเพื่อนสนิท พนักงานร่วมร้าน อย่าง “ซ่า” (เชษฐวุฒิ วัชรคุณ) หรือ ลูกค้า อยู่บ้าง แต่ก็แค่ขำๆ ไม่ใหญ่โต เพราะที่นี่เต็มไปด้วยผู้คนนับร้อย พกเอาอารมณ์หลากหลายผ่านมาประจำอยู่แล้ว ไม่ว่าจะเป็น น้าค่อม-พี่ต๋อง-พี่อ่าง(ค่อม ชวนชื่น - ต๋อง ชวนชื่น - อ่าง เถิดเทิง)ตลกคาเฟ่        พี่ฮาย(อาภาพร นครสวรรค์)หมอนวด  และนักเรียน แม่บ้าน สาวออฟฟิศ  แต่ละคนมีมุมมอง ความรัก เรื่องราวของหัวใจที่แตกต่างกันไปผ่านเข้ามาในร้าน

เบิ้ลเอ และ เบิ้ลบี จึงมีความสุขกับอาชีพพนักงานร้านสะดวกซื้อกะกลางคืนมาตลอดหลายปี จนกระทั่งความรักมาเยือน .... ชีวิตที่เคยเหมือนเดิมทุกวัน ตลอดเจ็ดวัน ยี่สิบสี่ชั่วโมง ก็เปลี่ยนไป เพราะเขาได้เปิดใจรักเพื่อนร่วมงาน “เต๊าะ” (ลลนา ก้องธรนินทร์) พนักงานสาวห้าวประจำร้านนั่นเอง

และนับตั้งแต่นั้นเป็นต้นมา ปัญหาของเบิ้ล คือ เบิ้ลไม่สามารถให้เวลา 7 วัน 24 ชั่วโมง กับผู้หญิงที่ตนรักได้ เพราะเบิ้ลตื่นมาเหมือนเป็นคนอีกคนหนึ่ง มีหัวใจอีกดวงหนึ่งทุก ๆ เช้าแบบนี้ แล้วเขาจะรักเธอได้อย่างไร ??! ตลอดทั้ง 7 วัน และเต๊าะจะเชื่อได้อย่างไรว่า ในเจ็ดวัน ยี่สิบสี่ชั่วโมงมีผู้ชายที่รักเธออย่างหมดหัวใจอยู่จริง...
ค้นหาคำตอบของ “ความรัก กับ เวลา” ได้ที่นี่เท่านั้น ... “รักนะ 24 ชั่วโมง”

แหล่งข้อมูลอื่น
www.thaicinema.org โปสเตอร์ และแกลอรี่ 
 
รักนะ 24 ชั่วโมง